Honorius, episcopus, servus servorum Dei, dilectis filiis abbati et conventui monasterii Floriacensis salutem et apostolicam benedictionem. Cum a nobis petitur quod justum est et honestum, tam vigor aequitatis quam ordo exigit rationis ut id per sollicitudinem officii nostri ad debitum perducatur effectum, eapropter, dilecti in Domino filii, vestris justis precibus inclinati, redimendi decimas terrarum ad vestrum monasterium pertinentium de manibus laicorum nobis autoritate praesentium liberam concedimus facultatem. Nulli ergo, etc. Si quis autem, etc. Datum Laterani, decimo kalendas januarii, pontificatus nostri anno quinto.